въвеждането на регистрирани еднокопитни животни и на еднокопитни животни за разплод и продукция, както и на сперма от регистрирани коне от частите от територията на Мексико, от които въвеждането на такива стоки е било преустановено.
 (11)
 Необходимо е да се използва новото официално наименование на Северна Македония.
 (12)
 Вписването за Норвегия следва да бъдат заличено от приложение I към Регламент (ЕС) 2018/659, за да се отрази нейното специфично положение като държава от Европейското икономическо пространство.
 (13)
 На 25 юли 2019 г. Кувейт уведоми Комисията за два случая на сап (Burkholderia mallei) при регистрирани коне, държани под предекспортна карантина при изпращане в Съюза. Кувейт незабавно преустанови износа на регистрирани коне към Съюза и предприе необходимите мерки за надзор и контрол. Поради това въвеждането на регистрирани коне от Кувейт в Съюза следва да бъде преустановено за срок от най-малко 6 месеца.
 (14)
 Необходима е актуализация на бележките под линия в приложение I към Регламент (ЕС) 2018/659. За по-голяма яснота е целесъобразно да бъде заменено цялото приложение I.
 (15)
 Регламент за изпълнение (ЕС) 2018/659 беше консолидиран и поправен с Регламент за изпълнение (ЕС) 2018/1301 на Комисията (9). Поради грешка във форматирането, допусната в точка II.3.8. от удостоверението за здравето на животните и хуманното отношение към тях, в образеца на здравен сертификат за временно допускане, фигуриращ в приложение II, част 1, раздел А, се съдържат по-строги изисквания по отношение на японски енцефалит, отколкото предвидените в здравните сертификати съответно за транзит и за постоянно въвеждане, като по този начин се създават допълнителни ограничения във връзка със здравето. Тази грешка следва да бъде поправена, така че изискванията по отношение на японски енцефалит да бъдат еднакви за временно допускане на регистрирани коне и за транзит и постоянно въвеждане на еднокопитни животни.
 (16)
 Режимът на изследване за източен и западен енцефаломиелит по конете, предвиден в здравните сертификати в части 1 и 3 от приложение II към Регламент за изпълнение (ЕС) 2018/659, не обхваща в достатъчна степен движението на жребчета, родени от серопозитивни майки, нито възстановяването от предходна инфекция, поради което следва да бъде отстранено позоваването на предходна ваксинация като причина за сероконверсия.
 (17)
 В миналото не е имало внос на еднокопитни животни за клане от държави, в които има случаи на японски енцефалит. Предвид разпространението на тази болест в нови области е целесъобразно да се предвидят мерки за ограничаване на риска от тази болест също и по отношение на въвеждането на пратки с еднокопитни животни за клане. Поради това е необходимо да бъде съответно изменен ветеринарният здравен сертификат, установен в част 3, раздел Б от приложение II към Регламент за изпълнение (ЕС) 2018/659.
 (18)
 След предоставените уверения от Световната организация за здравеопазване на животните (OIE) и от някои трети държави, които са признати от OIE като официално свободни от африканска чума по конете, е уместно да бъдат опростени условията за карантина и за изследвания, на които трябва да отговарят регистрираните коне, въвеждани в Съюза от тези държави. Поради това е необходимо да бъдат съответно изменени ветеринарните здравни сертификати, установени в част 1 и в част 3, раздел А